
Vartiovuoren Pojat ry. Perustettu 1959, erätoiminnan riemua Itä- 
Helsingissä poikien ehdolla. Kilpi, lippukunnan sisäisen viestinnän 
tärkeä väline, perustettu vuonna 1975, hajanumeroita 1960-luvulta. 
Toimitus toivoo lukijoiltaan suvaitsevuutta lehdessä ilmeneviä 
epätarkkuuksia kohtaan. Lehti ottaa mielellään vastaan aineistoa, joka 
aiheensa puolesta soveltuu lehden linjaan. Korostettakoon ettei 
yksittäisen kirjoittajan mielipide välttämättä ole sama kuin 
lippukunnan virallinen kanta. 


Painettu Helsingin kaupungin Nuorisoasiainkeskuksessa, painos 100 kpl. 


Vastaava päätoimittaja: Lauri Vartiala 


Toimitus: sisällys: 

Eetu Immonen 1...Kansi 

Mikko Lättilä 2...sisällys 
Lauri Vartiala 3... Pääkirjoitus 


4...Tulevaa toimintaa 

5... Lukijat kysyvät, toimitus vastaa 
6... Puumerkkien takana 

7... sudenpentusivut 

8... Lukijakilpailu 


VARTIOVUOREN POJAT ry. 
Lippukunnanjohtaja (LPKJ) 

Lauri Vartiala p. 040 832 7279 
Lippukunnanjohtajan apulainen (LPKJa.) 
Max Isaksson p. 0400 866 421 
Sudenpentuosastonjohtaja (SPOJ) 
Joona Laurikainen 
Sudenpentuosastonjohtajan sijainen 
Veikko Lehtola p. 040 570 6472 
Partiopoikaosastonjohtaja (PPOJ) 
Ilkka Jokipii p. 050 327 2018 
Talousjohtaja (TALJ) 

Ilmari Meskanen p.040 528 2976 


Johtajien sähköpostiosoitteet ovat muotoa etunimi.sukunimi Gvarpo.fi 


Lippukunnan Internet-sivut: http://www.varpo.fi 


Kilven sähköposti: kilpiGvarpo.fi 





Vartiovuoren Pojat www. varpo. fi 


1/2007 





KILPI a 


LIPPUKUNNANJOHTAJAN TERVEHDYS 


Hei mies, ja miksei nainenkin! 


Pitelet totta tosiaan kourissasi 
äskettäin painosta saapunutta, uu- 
tuudenkarheaa korkeimman viisauden 
lähettilästä, syvimmän tiedon ja 
osaamisen lähdettä, tuota ihmis- 
kunnan tulisimman palvonnan koh- 
detta, Kilpeä. Juuri sinä olet 
etuoikeutetusti saanut käsiisi 
tuon pohjoisen pallonpuoliskon ky- 
sytyimmän ja arvostetuimman ni- 
teen. Käsittele siis Kilpeäsi hel- 
lästi kuin äskettäin poimittua 
keto-orvokkia hikisellä kämmenel- 
läsi. 


Kerta toisensa jälkeen Kilven val- 
veutunut ja innokas lukijakunta 
kerääntyy kolon oven taakse aal- 
toilevaksi biomassaksi odottamaan 


uunituoreen nidoksen saapumista 
painosta. Kukaan ei halua jäädä 
ilman. Jokainen tahtoo jälleen 


kerran tuntea tuoreen painomusteen 
tuoksun virtaavan soljuvana vanana 
sieraimiinsa, kuin soliseva metsä- 
puro viemärikouruun. Paksujen ovi- 
en narahtaessa auki, alkaa kylty- 
mätön ihmisjoukko huojua sisään, 
ja sadat ahneet kourat pyrkivät 
keinoja kaihtamatta lähimmän Kil- 
ven 1u0. 


Kun lehti on vihdoin nyrkit rai- 
vokkaasti viuhuen saatu kahmaistua 


talteen, ja kuin varkain sullottu 
nuhjuisen toppatakin =povitaskun 
pohjalle, siitä pidetään kiinni 


kynsin ja hampain, aivan niin kuin 
viimeisestä joulukalkkunasta alen- 
nusmyynneillä. 


Kaiken tämän informaation sokaise- 
manakin saatat ehkä kummastella 
Kilven suhteellisen harvaa ilmes- 
tymisvauhtia. Onhan edellisen jul- 
kaisun, tuon mannerlaattoja järi- 
syttävän Leirikilven jälkeen ehti- 
nyt muutama tovi vierähtää. Uusien 

jäsentemme hartioilla nämä muuta- 
mat tovit eivät vielä tunnu juuri- 


kaan —putkirinkkaa raskaammilta, 
mutta paatuneimmat Kilven vuosi- 
kertatilaajat ovat jo riipivässä 
ikävässään uhanneet toimitusta 
syömälakolla, ellei lehti kohta 
ilmesty. Tässä tulee kuitenkin 
pelastus jokaisen nälkäisen luki- 
jan vatsanväänteille. 


Hilpeitä lukuhetkiä toivottaen 


LPKJ Lauri Vartiala 

VARTIOVUOREN POIKIEN TOIMINTAA KEVÄÄLLÄ 2007 


Partio täyttää tänä vuonna pyöreät 
100 vuotta. Juhlavuoden kunniaksi 
järjestetään useita erilaisia toi- 
nen toistaan jännittävämpiä tapah- 
tumia. 


22.4. Helsingin Paraati 
VarPo pääsee jälleen loistamaan 
suoralla ja ryhdikkäällä marssi- 
rivistöllään Helsingin keskustas- 
sa. 


18.-20.5. Lippukuntaretki 
Koko — jäsenistön yhteinen retki 
Pornaisten partiokämpän lähimaas- 
tossa. 


29.5. Kevätjuhla 
Kevätkauden kokoustoiminnan päät- 
tää lippukunnan kevätjuhla Linna- 
vuorella. 


Vartiovuoren Pojat 


9.-10.6. Suurjuhla Tampereella 
Juhlavuoden kunniaksi järjestetään 
Tampereella valtava suurjuhla, 
jonne kerääntyy partiolaisia joka 
puolelta Suomea. 


31.7.-7.8. Lippukunnan kesäleiri 
Toimintavuoden kohokohta, lippu- 
kunnan = kesäleiri järjestetään 
heinä- elokuun vaihteessa Lopella. 


Lippukunta tiedottaa jäseniään 
kaikille yhteisistä tapahtumista 
aina ensimmäisenä osoitteessa 
www. varpo. fi, joten säännöllistä 


vierailua suositellaan niin jäse- 
nille kuin vanhemmillekin! sama: 
sesta osoitteesta löydätte myös 
johtajien yhteystiedot ja uusimmat 
kuvat retkiltä. 

LUKIJAT KYSYVÄT, TOIMITUS VASTAA 


Tervehdys rakkaat Kilven lukijat 
Toimitukseen on taas vyörynyt lukija- 
palautteita ja -kysymyksiä valtava 
määrä. Urhea toimittajajoukkomme ei 
kuitenkaan vähästä säikähdä, joten 
puimme yllemme snorkkelit ja räpylät 
ja kahlasimme aavan lukijakirjemeren 
läpi. Meren antimista kokosimme tämän 
palstan, jossa esittelemme kysymysten 
kirkkaimmat helmet. 


Miksi VarPojen seinillä on VarTy:jen 
kuvia? T:Äimistynyt 


Hyvä nimimerkki Äimistynyt, toimitus 
ei tiedä, kenen lippukunnan jäsenen 
seiniä tarkoitat. Täällä toimituksen 
salaisessa päämajassa seiniä koristaa 
vain ja ainoastaan öljyvärimuotokuvat 
entisistä lippukunnanjohtajistamme. 
Toimituksen mielestä omien seinien 
koristelu julisteilla ja ihailijaku- 
villa on jokaisen lippukunnan jäsenen 
henkilökohtainen asia. Tästä syystä 
emme ota kantaa, onko Johnny Depp vai 
VarTy:n tyttökalenteri mielekkäämpi 
seinäkoriste. 


Ja ei, kyseistä tyttökalenteri 
VOI tilata toimituksen kautta. 


Er 





Ollaanko VarPo ry:seen perustamassa 
askartelukerhoa? 


Hyvä nimimerkitön, lippukunnan salai- 
nen E9P*-jaosto ottaa Sinuun yhteyt- 
tä, jos he pitävät Sinua arvoisenaan. 
(*Eri Keeper, Sakset, Paperi) 


Miksi poikien puoli on 
vaaleanpunainen? T:Markku 


Voi Markku-parkaa. Milloinkohan olet 
käynyt tarkastuttamassa värinäkösi? 
Kolotilan poikien puolen seinät ovat 
väriltään vaaleankastanjanRUSKEAT. 


Miksi Pyry Rajatammen ketjut 
katkesivat pyörästä ennen kuin hän 
saapui kokouksen? Ja vielä kun 
häneltä ei yleensä katkea ketjut 
pryörästä!! 


Tämä on askarruttanut Kilven toimi- 
tustakin jo pitkään. Lisäksi olemme 
pohtineet Elämän Perimmäistä Tarkoi- 
tusta ja sitä, miksi maito on val- 
koista. 


Miksi Kilpi on aina täynnä 
kirjoitusvirheitä? 


Vastaus kysymykseen on kaksiosainen. 
Ensinnäkin oikolukija apinamme on 
tällä hetkellä sukuloimassa Etelä- 
Amerikassa. Toinen seikka on se, että 
suurin osa lehden kirjoitusvirheistä 
löytyy juuri tältä palstalta. Se taas 
johtuu siitä, että lukijakirjeet jul- 
kaistaan muokkaamattomina mahdollisi- 
ne kirjoitusvirheineen. Älkää siis 
nukkuko äidinkielentunneilla! 


Miksei loistavan Juuson tarinoita ole 
vielä julkaistu? 


Juusolls näyttää olevan suuri ihaili- 
jajoukko! Jo taannoin Kilven numeros- 
sa 1/2004 nimimerkki Fani ilmoitti 
pitävänsä Juuson tarinoista. Kunhan 
toimitus saa tulkittua loistavan Juu- 
son hieroglyfit oikein, niin hänen 
tarinoitaan tullaan näkemään Kilven 
sivuilla. Kunpa saisimme Juuson 
vaihtamaan papyruksen ja hieroglyfit 
suomen kieleen ja tekstinkäsittely- 
ohjelmaan, niin asiat nopeutuisivat 
huomattavasti! 





Jos mieltäsi askarruttaa jokin asia, 
niin &lä epäröi lähestyä meitä kysy- 
mykselläsi. Kysymyksesi voit joko 
kirjoittaa paperille ja toimittaa 
Kilven postilaatikkoon kololle tai 
lähettää sähköisen postin osoittee- 
seen kilpiGvarpo.fi. 

PUUMERKKIEN TAKANA! 


Kilven toimitus on saanut viime aikoina useita yhteydenottoja 
lippukuntamme johtajien käyttämiä puumerkkejä koskien. 
Vartionjohtajakurssit näet syötävät uusia uljaita johtajia 
syövereistään kuin männyt käpyjä, jolloin henkilökohtaisten puumerkkien 
määrä on kasvanut räjähdysmäisesti. Tästä johtuen useilla lippukuntamme 
jäsenillä on alkanut ilmetä pienehköjä ongelmia puumerkkien 
yhdistämisessä johtajiin. Niinpä Kilven toimitus päätti helpottaa 
jokaisen ojanpolkijan tuskaista taivalta ja julkaista ainutlaa-tuisen 
puumerkkikokoelman. Asialle laitettiin tietysti Kilven Uzbekistanin 
kirjeenvaihtaja, Ylipuumerkkipäällikkö Riimus Hieroglyfiz. Alla 
kokoelman ensimmäinen sivu. 


Aki Pitkänen % Lauri Rousku O 
Akseli Meskanen X Lauri Vartiala XK 
Eetu Immonen A Markku Antikainen MN 
Erno Kuivalainen Y Max Isaksson XK 
Harri Emaus |C Mikko Lättilä £ 
Ilkka Jokipii Mikko Pihlajamäki % 
Ilmari Meskanen M Niko Kaarnakangas. 4 
Jari Kolhinoja Y Oli Kuikka O& 

Jere Siponen % Pyry Rajatammi % 
Joona Laurikainen U. Sami Hyvärinen Y 
Juha Kolhinoja X Sami Kuivalainen Oy 
Juuso Puroila €/ Veikko Lehtola V 
Lari Tarkiainen Y Vesa Eskelinen X 


Lassi Heinilä H, 


Toimitus pahoittelee mahdollisia puutteita ja asiavirheitä, mitkä eivät 
tietenkään ole mahdollisia. Kaikesta huolimatta korjausehdotukset, jot- 
ka ovat lähes turhia ja kaiken lisäksi maksullisia, on tehtävä 
toukokuun alkuun mennessä. 

SIVUT 





SPO: 


Tällä kertaa Kilven toimitus on laatinut visaisen sanaristikon kai- 
Ystävä tai vihamies — 


kille visaisten sanaristikoiden ystäville. 
kynä käteen ja ratkomaan! 


kA 
















































































Heureka! Sehän on tietysti 
(Sanaristikon vastaus julkaistaan rivi-ilmoituksessa Itä- 


Helsingin Uutisissa seuraavan kymmenen vuoden sisällä) 


Vartiovuoren Pojat 

KILVEN PERINTEINEN LUKIJAKILPAILU 


Kilven perinteistäkin perinteikkäämpi, aivonystyröitä hivelevä lukija- 
kilpailu on saanut osakseen huumaavaa suosiota lehden pitkä ja värik- 
kään taipaleen aikana. Kerta toisensa jälkeen kolon seinällä komeileva 
Kilven jykevä postilaatikko täyttyy uskollisten lukijoiden lähettämistä 
lehteä ylistävistä ihailijaposteista ja ennen kaikkea lukijakilpailun 
vastauksista. 


Ei varmasti muisteta kertaa, jolloin suunnattoman postilaatikkomme 
tilavuus olisi riittänyt, yritteliäiden lukijoidemme kärrätessä kololle 
rekkalasteittain toinen toistaan mielenkiintoisempia vastauksia visai- 
siin kysymyksiimme. Kerran on kuitenkin sattunut niin, että eräs onne- 
kas arvailija onnistui sattumalta tihrustamaan paperille juuri oikean 
vastauksen erääseen kilpailuumme. 


Tämänkertaiset kysymyksemme liittyvät kaikista lehdistä kauneimpaan ja 
komeimpaan, Kilpeen. 


Minä vuonna Kilpi ilmestyi ensimmäisen kerran? 
Kuka oli tämä kautta aikojen ensimmäisen Kilven päätoimittaja? 


Vastaukset toimitettakoon Kilven virallisen postilaatikkoon toukokuun 
15. päivään mennessä. Myöhästyneiden vastausten kohtalo on karmaiseva. 

